GULF เปิดทางพนักงาน Work from Home ลดความเสี่ยงโควิด-19 ระบาด
GULF เปิดทางพนักงาน Work from Home ลดความเสี่ยงโควิด-19 ระบาด
GULF เปิดทางพนักงาน Work from Home ลดความเสี่ยงโควิด-19 ระบาด
18 มี.ค. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF แจ้งผ่านตลาดหลักทรัพย์แห่งประเทศไทย (SET) ว่า สืบเนื่องจากสถานการณ์การแพร่ระบาดของไวรัสโคโรนา 2019 (COVID-19) ที่เกิดขึ้นในปัจจุบัน บริษัทมีความตระหนักถึงสุขภาพอนามัยของพนักงานและสังคม จึงได้มีมาตรการป้องกันและเฝ้าระวังมาอย่างต่อเนื่อง และมีนโยบายจัดให้พนักงานสามารถทำงานจากที่บ้านได้ (work from home) โดยมีผลตั้งแต่วันที่ 18 มีนาคม 2563 เพื่อลดความเสี่ยงในการแพร่ระบาดของไวรัส
ทั้งนี้บริษัทฯ ได้มีการเตรียมความพร้อมในการรับมือกับสถานการณ์ดังกล่าวมาระยะหนึ่งแล้ว โดยใช้ระบบเทคโนโลยีดิจิทัลมาใช้ให้เกิดประโยชน์สูงสุด โดยสามารถเข้าถึงระบบได้จากทุกสถานที่และทุกเวลา เช่น การประชุมทางไกล (video conference) ระบบที่สามารถเข้าถึงข้อมูลได้อย่างมีประสิทธิภาพและปลอดภัยสูงสุด (secured platform) บริษัทฯ จึงมั่นใจว่านโยบายดังกล่าวจะทำให้การปฏิบัติงานและการดำเนินงานของบริษัทฯ เป็นไปอย่างราบรื่นและมีประสิทธิภาพ
นอกจากนี้บริษัทฯ ยังได้ปฏิบัติตามมาตรการการควบคุมโรค กระทรวงสาธารณสุขอย่างเคร่งครัด โดยยังคงมีนโยบายห้ามพนักงานทุกคนเดินทางไปต่างประเทศ และมีการทำความสะอาดพ่นน้ำยาฆ่าเชื้อภายในอาคารสำนักงานและโรงไฟฟ้าในกลุ่มบริษัทฯ อย่างสม่ำเสมอ